CELEX: 32016D2059
Language: el
Date: 2016-11-23 00:00:00
Title: Εκτελεστική απόφαση (ΕΕ, Ευρατόμ) 2016/2059 της Επιτροπής, της 23ης Νοεμβρίου 2016, για την τροποποίηση της απόφασης 90/177/Ευρατόμ, ΕΟΚ με την οποία επιτρέπεται στο Βέλγιο να μη λαμβάνει υπόψη ορισμένες κατηγορίες δραστηριοτήτων ή να χρησιμοποιεί κατά προσέγγιση εκτιμήσεις κατά τον υπολογισμό της βάσης των ιδίων πόρων που προέρχονται από τον φόρο επί της προστιθέμενης αξίας [κοινοποιηθείσα υπό τον αριθμό C(2016) 7398]

25.11.2016   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 319/40
               
            ΕΚΤΕΛΕΣΤΙΚΉ ΑΠΌΦΑΣΗ (ΕΕ, Ευρατόμ) 2016/2059 ΤΗΣ ΕΠΙΤΡΟΠΉΣ
      της 23ης Νοεμβρίου 2016
      για την τροποποίηση της απόφασης 90/177/Ευρατόμ, ΕΟΚ με την οποία επιτρέπεται στο Βέλγιο να μη λαμβάνει υπόψη ορισμένες κατηγορίες δραστηριοτήτων ή να χρησιμοποιεί κατά προσέγγιση εκτιμήσεις κατά τον υπολογισμό της βάσης των ιδίων πόρων που προέρχονται από τον φόρο επί της προστιθέμενης αξίας
      
         
            [κοινοποιηθείσα υπό τον αριθμό C(2016) 7398]
         
      
      (Τα κείμενα στην ολλανδική και γαλλική γλώσσα είναι τα μόνα αυθεντικά)
      Η ΕΥΡΩΠΑΪΚΗ ΕΠΙΤΡΟΠΗ,
      Έχοντας υπόψη τη Συνθήκη για τη λειτουργία της Ευρωπαϊκής Ένωσης,
      Έχοντας υπόψη τη Συνθήκη για την ίδρυση της Ευρωπαϊκής Κοινότητας Ατομικής Ενέργειας,
      Έχοντας υπόψη τον κανονισμό (ΕΟΚ, Ευρατόμ) αριθ. 1553/89 του Συμβουλίου, της 29ης Μαΐου 1989, για το ομοιόμορφο οριστικό καθεστώς είσπραξης των ιδίων πόρων που προέρχονται από το φόρο επί της προστιθέμενης αξίας (1), και ιδίως το άρθρο 6 παράγραφος 3 δεύτερη περίπτωση,
      Μετά από διαβούλευση με τη συμβουλευτική επιτροπή ιδίων πόρων,
      Εκτιμώντας τα ακόλουθα:
      
                  (1)
               
               
                  Δυνάμει του άρθρου 370 της οδηγίας 2006/112/ΕΚ του Συμβουλίου (2), το Βέλγιο μπορεί, με τις προϋποθέσεις που ίσχυαν σε αυτό το κράτος μέλος την 1η Ιανουαρίου 1978, να εξακολουθήσει να φορολογεί τις πράξεις που περιλαμβάνονται στον κατάλογο του παραρτήματος X μέρος Α. Δυνάμει του άρθρου 371 της ίδιας οδηγίας, το Βέλγιο μπορεί, με τις προϋποθέσεις που ίσχυαν σε αυτό το κράτος μέλος την 1η Ιανουαρίου 1978, να εξακολουθήσει να απαλλάσσει από τον φόρο τις πράξεις που περιλαμβάνονται στον κατάλογο του παραρτήματος X μέρος Β. Οι πράξεις αυτές πρέπει να λαμβάνονται υπόψη για τον προσδιορισμό της βάσης των ιδίων πόρων ΦΠΑ.
               
            
                  (2)
               
               
                  Με την απόφαση 90/177/Ευρατόμ, ΕΟΚ (3), επιτρέπεται στο Βέλγιο να χρησιμοποιεί κατά προσέγγιση εκτιμήσεις για τις πράξεις που αναφέρονται στο παράρτημα X μέρος A σημεία 1 και 4, και για τις συναλλαγές που αναφέρονται στο παράρτημα X μέρος B σημεία 2 και 9 της οδηγίας 2006/112/ΕΚ.
               
            
                  (3)
               
               
                  Το Βέλγιο, με την επιστολή του της 27ης Απριλίου 2016 (4), ζήτησε την ανάκληση των εξουσιοδοτήσεών του για τον υπολογισμό της βάσης των ιδίων πόρων ΦΠΑ για τις πράξεις που αναφέρονται στο παράρτημα X μέρος Α σημείο 4 και στο παράρτημα X μέρος B σημείο 2 της οδηγίας 2006/112/ΕΚ, δεδομένου ότι δεν είναι πλέον απαραίτητες λόγω των τροποποιήσεων της εθνικής νομοθεσίας με ισχύ από 1η Μαΐου και 1η Ιανουαρίου 2014 αντίστοιχα. Επίσης, το Βέλγιο ζήτησε νέες εξουσιοδοτήσεις ώστε να χρησιμοποιεί κατά προσέγγιση εκτιμήσεις κατά τον υπολογισμό της βάσης των ιδίων πόρων ΦΠΑ για τις πράξεις που αναφέρονται στο παράρτημα X μέρος B σημεία 11 και 12 της οδηγίας 2006/112/ΕΚ, δεδομένου ότι δεν υπάρχουν διαθέσιμα ακριβή δεδομένα. Οι δύο πρώτες εξουσιοδοτήσεις θα πρέπει να ανακληθούν και θα πρέπει να χορηγηθούν οι δύο νέες εξουσιοδοτήσεις, όπως ζητήθηκε από το Βέλγιο.
               
            
                  (4)
               
               
                  Το Βέλγιο, με την επιστολή του της 27ης Απριλίου 2016 (5), ζήτησε εξουσιοδότηση ώστε να χρησιμοποιεί σταθερό ποσοστό της ενδιάμεσης βάσης για τον υπολογισμό της βάσης των ιδίων πόρων ΦΠΑ για τις πράξεις που αναφέρονται στο παράρτημα X μέρος Α σημείο 1. Το Βέλγιο ζήτησε επίσης να συμπληρώσει το σταθερό ποσοστό της ενδιάμεσης βάσης για τον υπολογισμό της βάσης των ιδίων πόρων ΦΠΑ για τις πράξεις που αναφέρονται στο παράρτημα X μέρος B σημείο 9 λόγω της προσθήκης ενός στοιχείου. Το Βέλγιο έχει αποδείξει ότι τα ιστορικά ποσοστά παρέμειναν σταθερά με την πάροδο του χρόνου. Ως εκ τούτου, το Βέλγιο θα πρέπει να εξουσιοδοτηθεί να υπολογίζει τη βάση των ιδίων πόρων ΦΠΑ χρησιμοποιώντας σταθερά ποσοστά σύμφωνα με το αίτημα που διατυπώνεται στην επιστολή του.
               
            
                  (5)
               
               
                  Για λόγους διαφάνειας και ασφάλειας δικαίου, η εφαρμογή αυτής της εξουσιοδότησης είναι σκόπιμο να περιοριστεί χρονικά.
               
            
                  (6)
               
               
                  Ως εκ τούτου, είναι σκόπιμο να τροποποιηθεί αναλόγως η απόφαση 90/177/Ευρατόμ, ΕΟΚ,
               
            ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
      Άρθρο 1
      Η απόφαση 90/177/Ευρατόμ, ΕΟΚ τροποποιείται ως εξής:
      
                  1)
               
               
                  Τα σημεία 1 και 2 του άρθρου 2 καταργούνται.
               
            
                  2)
               
               
                  Στο άρθρο 2, προστίθεται το ακόλουθο σημείο 5:
                  
                              «5.
                           
                           
                              Παραδόσεις, μετατροπές, επιδιορθώσεις, συντήρηση, ναυλώσεις και μισθώσεις αεροσκαφών που χρησιμοποιούνται από κρατικούς οργανισμούς καθώς και αντικειμένων ενσωματωμένων στα αεροσκάφη αυτά ή που χρησιμεύουν για την εκμετάλλευσή τους [παράρτημα X μέρος Β σημείο 11 της οδηγίας 2006/112/ΕΚ του Συμβουλίου (*1)].
                           
                        
                     (*1)  Οδηγία 2006/112/ΕΚ του Συμβουλίου, της 28ης Νοεμβρίου 2006, σχετικά με το κοινό σύστημα φόρου προστιθέμενης αξίας (ΕΕ L 347 της 11.12.2006, σ. 1).»."
						
               
            
                  3)
               
               
                  Στο άρθρο 2, προστίθεται το ακόλουθο σημείο 6:
                  
                              «6.
                           
                           
                              Παραδόσεις, μετατροπές, επιδιορθώσεις, συντήρηση, ναυλώσεις και εκμισθώσεις πολεμικών πλοίων (παράρτημα X μέρος Β σημείο 12 της οδηγίας 2006/112/ΕΚ)».
                           
                        
            
                  4)
               
               
                  Το άρθρο 2α αντικαθίσταται από το ακόλουθο κείμενο:
                  «Άρθρο 2α
                  Κατά παρέκκλιση από το άρθρο 2 σημείο 4 της παρούσας απόφασης, για τον υπολογισμό της βάσης των ιδίων πόρων ΦΠΑ από την 1η Ιανουαρίου 2014 έως την 31η Δεκεμβρίου 2015, επιτρέπεται στο Βέλγιο να χρησιμοποιεί το 0,21 % της ενδιάμεσης βάσης όσον αφορά ορισμένες πράξεις που αναφέρονται στο παράρτημα X μέρος Β σημείο 9 (κτίρια και γήπεδα προς οικοδόμηση που πωλούνται μεμονωμένα) της οδηγίας 2006/112/ΕΚ, και για τον υπολογισμό της βάσης των ιδίων πόρων ΦΠΑ από την 1η Ιανουαρίου 2016 έως την 31η Δεκεμβρίου 2020, επιτρέπεται στο Βέλγιο να χρησιμοποιεί το 0,45 % της ενδιάμεσης βάσης όσον αφορά τις πράξεις που αναφέρονται στο παράρτημα X μέρος B σημείο 9 (κτίρια και γήπεδα προς οικοδόμηση) της οδηγίας 2006/112/ΕΚ».
               
            
                  5)
               
               
                  Παρεμβάλλεται το ακόλουθο άρθρο 2β:
                  «Άρθρο 2β
                  Για τον υπολογισμό της βάσης των ιδίων πόρων ΦΠΑ από την 1η Ιανουαρίου 2016 έως την 31η Δεκεμβρίου 2020, επιτρέπεται στο Βέλγιο να χρησιμοποιεί το – 0,02 % της ενδιάμεσης βάσης όσον αφορά τις πράξεις που αναφέρονται στο παράρτημα X μέρος Α σημείο 1 (οδοντοτεχνίτες) της οδηγίας 2006/112/ΕΚ.».
               
            Άρθρο 2
      Η παρούσα απόφαση απευθύνεται στο Βασίλειο του Βελγίου.
      
         Βρυξέλλες, 23 Νοεμβρίου 2016.
         
            
               Για την Επιτροπή
            
            Kristalina GEORGIEVA
            
               Αντιπρόεδρος
            
         
      
      
         (1)  ΕΕ L 155 της 7.6.1989, σ. 9.
      
         (2)  Οδηγία 2006/112/ΕΚ του Συμβουλίου, της 28ης Νοεμβρίου 2006, σχετικά με το κοινό σύστημα φόρου προστιθέμενης αξίας (ΕΕ L 347 της 11.12.2006, σ. 1).
      
         (3)  Απόφαση 90/177/Ευρατόμ, ΕΟΚ της Επιτροπής, της 23ης Μαρτίου 1990, με την οποία επιτρέπεται στο Βέλγιο να μην λαμβάνει υπόψη ορισμένες κατηγορίες δραστηριοτήτων ή να χρησιμοποιεί κατά προσέγγιση εκτιμήσεις κατά τον υπολογισμό της βάσης των ιδίων πόρων που προέρχονται από το φόρο επί της προστιθέμενης αξίας (ΕΕ L 99 της 19.4.1990, σ. 24).
      
         (4)  Ares(2016)2001157.
      
         (5)  Ares(2016)2001351.